SNC โบรกอัพกำไรปี 65-66 โตเฉลี่ย 8% หลังกำไรปี 64 เด่นกว่าคาด
SNC โบรกอัพกำไรปี 65-66 โตเฉลี่ย 8% หลังกำไรปี 64 เด่นกว่าคาด แนะซื้อเป้า 20.10 บ. แถมปันผลเด่นยีลด์สูง 5%
SNC โบรกอัพกำไรปี 65-66 โตเฉลี่ย 8% หลังกำไรปี 64 เด่นกว่าคาด แนะซื้อเป้า 20.10 บ. แถมปันผลเด่นยีลด์สูง 5%
25 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (18 ก.พ.65) ว่า บริษัท เอส เอ็น ซี ฟอร์เมอร์ จำกัด (มหาชน) หรือ SNC แนะนำซื้อราคาเป้าหมาย 20.10 บาท แม้กำไรไตรมาส 4/2564 ดีมากอยู่ที่ 189 ล้านบาท (โต 64% เทียบช่วงเดียวกันของปีก่อน,โต41% เทียบไตรมาสก่อนหน้า) เพิ่ม เทียบช่วงเดียวกันของปีก่อน 7 งวดติดกัน จากงาน OEM (ประกอบแอร์และเครื่องใช้ไฟฟ้า) และกำไรปี 2564 (+56%) สูงกว่าคาด 10% ทำให้ปรับประมาณการกำไร 2565-2566 ขึ้นเฉลี่ย 8% และประกาศปันผลครึ่งหลังปี 2564 อีก 0.45 บาท/หุ้น (Yield 2.6%, XD )
อย่างไรก็ตาม บริษัทขอมติเพิ่มทุนแบบ General mandate ล่วงหน้า 1 ปี (จะเพิ่มทุนหรือไม่เพิ่มก็ได้ และยังไม่กำหนดราคาและช่วงเวลาเพิ่มทุน และจำนวนหุ้นเพิ่ม 10% ของปัจจุบัน) อาจเป็นปัจจัยกดดันหุ้นระยะสั้น
โดยกลยุทธ์แนะนำรอราคาตอบรับประเด็นนี้ก่อน จากคำแนะนำ “ซื้อ” จากราคาเป้าหมายปี 2565 ใหม่ 20.1 บาท อิง PER 11x โดยรวมยังเป็นหุ้นที่มี Valuation ถูก ซื้อขาย PER22F 9.4 เท่า และคาด Div yield สูง 5.3% และกำไรเข้า High season ในครึ่งปีหลังปี 2565